Jelaskan Ancaman kepada burung tempatan dari Burung Tiong Gembala Kerbau dalam bahasa melayu

Burung Gembala Kerbau Rumah merupakan spesies bersarang dalam lubang; iaitu, ia bersarang dan membiak dalam lubang pada pokok atau pada bangunan (sebagai contoh, tingkap terbenam atau anjung rendah). Berbanding spesies bersarang dalam lubang, burung Gembala Kerbau Rumah amat agresif, dan jantan membiak akan melindungi secara aktif kawasan seluas sehingga 0.83 hektar (sungguhpun jantan dalam persekitaran bandar padat cenderung hanya mempertahankan kawasan sekeliling sarang mereka sahaja).

Sifat agresif ini membolehkan burung Gembala Kerbau Rumah menggantikan kebanyakan pasangan bersarang dalam lubang tempatan yang membiak, dengan itu mengurangkan kejayaan pembiakan mereka. Terutamanya, kadar pembiakan nuri bersarang dalam lubang tempatan di Australia telah berkurangan sehingga 80% oleh burung Gembala Kerbau Rumah (yang malah mampu menyaingi spesies lain yang diperkenalkan di situ, Starling Eropah).

Burung Gembala Kerbau Rumah diketahui mengekalkan sehingga dua sarang bertenggek serentak; sarang musim panas sementara berhampiran kawasan membiak,di mana keseluruhan burung jantan tidur semasa musim panas, tempoh paling agresif), dan sarang kekal sepanjang tahun di mana burung betina mengeram semalaman. Kedua-dua burung Gembala Kerbau Rumah jantan dan betina akan mempertahankan kedua-dua sarang sepanjang masa, mendorong kepada penyingkiran lanjut burung tempatan.

Ancaman kepada tanaman dan padang ragut

Burung Gembala Kerbau Rumah (yang biasanya memakan serangga di atas tanah, buah-buahan tropika seperti anggur, plum dan sesetengah beri dan, di kawasan bandar, makanan manusia yang dibuang) merupakan ancaman serius oada tanaman blueberry Australian, sungguhpun ancaman utamanya adalah pada spesies burung tempatan.

Di Hawaii, di mana burung Gembala Kerbau Rumah diperkenalkan bagi mengawal serangga perosak armyworm dan cutworm pada tanaman tebu, ia turut membantu penyebaran rumpai Lantana camara tahan lasak disepanjang kawasan padang rumput di kepulauan itu. Ia turut direkodkan sebagai burung perosak keempat oleh industri buah-buahan pada kajiselidik tahun 2004 oleh Hawaiian Farm Bureau dan yang keenam bagi aduan burung perosak keseluruhan.